ಇಂದು ಕೆ ಜಿ ಎಫ್ ನ ಪಟ್ಟದರಸಿ ರೀನಾಗೆ ಹುಟ್ಟು ಹಬ್ಬದ ಸಂಭ್ರಮ ಕೆ ಜಿ ಎಫ್ ದೇಶಾದ್ಯಂತ ಸೃಷ್ಟಿ ಮಾಡಿರೋ ಹವಾ ನಮಗೆಲ್ಲಾ ಗೊತ್ತೇ ಇದೆ. ಇಂದು ಕೆ ಜಿ ಎಫ್ ನ ಪಟ್ಟದರಸಿ, ರಾಕಿ ಭಾಯ್ ನ ಮನದನ್ನೆ ರೀನಾ ಅಲಿಯಾಸ್ ಶ್ರೀನಿಧಿ ಶೆಟ್ಟಿ ಯವರಿಗೆ ಹುಟ್ಟುಹಬ್ಬದ ಸಂಭ್ರಮ. ಇವರ ಹುಟ್ಟುಹಬ್ಬದ ಪ್ರಯುಕ್ತ ಕೆ ಜಿ ಎಫ್ ಚಿತ್ರತಂಡರೀನಾಳ ಪೋಸ್ಟರ್ ಒಂದನ್ನು ಬಿಡುಗಡೆ ಮಾಡಿದೆ. ಚಿತ್ರತಂಡದ ಈ ಬರ್ತ್ಡೇ ಗಿಫ್ಟ್ ಗೆ ಫಿದಾ ಆಗಿರುವ ಶ್ರೀನಿಧಿ ಶೆಟ್ಟಿ ತಮ್ಮ ಟ್ವಿಟ್ಟರ್ ಅಕೌಂಟ್ ನಲ್ಲಿ ಪೋಸ್ಟರ್ ಅನ್ನು ಶೇರ್ ಮಾಡಿ ನಿರ್ದೇಶಕ ಪ್ರಶಾಂತ್ ನೀಲ್, ನಿರ್ಮಾಪಕ ವಿಜಯ್ ಕಿರಂಗದೂರ್, ಹೊಂಬಾಳೆ ಫಿಲಂಸ್ ಹಾಗು ಇಡೀ ಚಿತ್ರತಂಡಕ್ಕೆ ಧನ್ಯವಾದ ಹೇಳಿದ್ದಾರೆ. ಡಾರ್ಕ್ ಥೀಮ್ ಪೋಸ್ಟರ್ ನಲ್ಲಿ ರೀನಾ ಕೆ ಜಿ ಎಫ್ ನ ರಾಣಿಯಂತೆ ಮಿಂಚಿತ್ತುದ್ದಾರೆ. ಕೆ ಜಿ ಎಫ್ ಚಾಪ್ಟರ್ ೨ ನ ಕೊನೆಯ ಭಾಗದ ಚಿತ್ರೀಕರಣ ನಡೆಯುತ್ತಿದ್ದು, ಇಷ್ಟರಲ್ಲೇ ಸಂಜಯ್ ದತ್ ಕೂಡ ಚಿತ್ರತಂಡ ಸೇರಿಕೊಳ್ಳಲಿದ್ದಾರೆ. ಎಲ್ಲ ಅಂದುಕೊಂಡಂತೆ ನಡೆದರೆ ರಾಕಿ ಭಾಯ್ ಯಶ್ ನಟನೆಯ ಚಾಪ್ಟರ್ ೨ ಜನವರಿ ೧೪ ಅಂದರೆ ಸಂಕ್ರಾಂತಿಗೆ ಬಿಡುಗಡೆಯಾಗಲಿದೆ. ಸದ್ಯಕ್ಕೆ ಶ್ರೀನಿಧಿ ಶೆಟ್ಟಿಯವರು ವಿಕ್ರಂ ಜೊತೆ ತಮಿಳಿನಲ್ಲಿ ಕೋಬ್ರಾ ಎಂಬ ಚಿತ್ರದಲ್ಲಿ ನಟಿಸಿದ್ದಾರೆ. ಆ ಸಿನಿಮಾ ಕೂಡ ಇನ್ನೂ ರಿಲೀಸ್ ಆಗಬೇಕಿದೆ. ಶ್ರೀನಿಧಿ ಶೆಟ್ಟಿ ಯವರ ಮುಂದಿನ ಪ್ರಾಜೆಕ್ಟ್ ಗಳಿಗೆ ಶುಭ ಹಾರೈಸೋಣ. ಹ್ಯಾಪಿ ಬರ್ತ್ಡೇ ರೀನಾ ಅಲಿಯಾಸ್ ಶ್ರೀನಿಧಿ ಶೆಟ್ಟಿ.